Pressemeddelelse 2015-12-07

# Jetpak Group og Flybe starter samarbejde i december 2015

Efter at Jetpak tidligere i år gik ind på markedet i Holland og Storbritannien, ekspanderer vi nu yderligere ved at indgå samarbejde med Flybe, Europas største regionale flyselskab. Som resultat af samarbejdet, tilbyder Jetpak nu dør-til-dør levering mellem Storbritannien og Beneluxlandene. Samtidig er det nu muligt at levere en endnu hurtigere service i Storbritannien.

Fra den 7. december 2015 tilbyder Jetpak levering samme dag ved transport mellem Storbritannien, Holland og Tyskland. Samarbejdet mellem Jetpak og Flybe giver adgang til Flybes flyvninger, ikke alene i de lufthavne, vi allerede benytter, men tilføjer flere lufthavne i Storbritannien, inklusive London City Airport, Southampton og Jersey. Det betyder, at Jetpak også kan tilbyde en udvidet service i Storbritannien. Flybes andre destinationer i Storbritannien, inklusive Irland, bliver tilføjet Jetpaks struktur i 1. kvartal 2016.

Bernd Keller, direktør for Jetpak Europe: ”Udvidelsen af vores netværksstruktur i samarbejde med Flybe er en milepæl for Jetpak. Det er en væsentlig tilføjelse til vores specialtilpassede struktur for tidskritiske leveringer i og til/fra Storbritannien. Når samarbejdet når sit fulde omfang i 2016, har Jetpak en helt unik position som indenrigstransportfirma i Storbritannien!”

Flybe Cargo Manager, Dale Walker, tilføjer:” Flybe Cargo ser meget frem til at byde Jetpak velkommen om bord. Det er et meget spændende nyt samarbejde, der kommer kunderne til gode, når de benytter sig af Flybes omfattende regionale struktur i Storbritannien, samt af vores praktiske, højfrekvens flyveplan.”

Mark Lingham, GM Operations UK for Air Logistics Group, tilføjer: ”Vi fra Flybe Cargo GSSA ser rigtig meget frem til at samarbejde med Jetpak.”

Læs mere om Jetpaks services på www.jetpak.com

**Bernd Keller**

Director Jetpak Europe

+47 48 08 12 00

bernd.keller@jetpak.no

**Dale Walker**

Cargo Manager, FlyBe

+44 (0) 161 489 3289

dale.walker@flybe.com

**Mark Lingham**

GM Operations UK

+44 (0) 1332 819204

mark.lingham@airlogistics.co.uk

Jetpak tilbyder hurtig, præcis og pålidelig dør-til-dør leverance. De har mere end 40 års erfaring med eksprestransport, og den bedst dækkende struktur med mere end 140 lufthavne i Norden og Europa. Anvendelsen af kommerciel flytransport betyder, at Jetpak er en af de absolut hurtigste transportører i markedet for leverancer samme dag. Jetpak – din levering, vores prioritet.